《寄侯朝宗》
明代·任元祥

雪苑春阴度玉珂，大梁公子倚雕戈。市无朱亥经过少，客有于雕慷慨多。

落日千家翻白羽，桃花三月走黄河。风流江左遥相忆，潦倒尊前有放歌。

作者简介：字王谷，江南宜兴人。诸生。○王谷与陈其年善，时其年著声艺林，王谷规其诗有才无情，以仓卒取办为才，好何、李、云间而不师杜老。持论如此，不独诗品之高，其直谅从可知矣。